JUMAL KÕNELEB
Tere! On väga tore kohtuda!
Seda eriti selle pärast, et meil on täna väga hea sõnum.
See on muidugi iga kord nii.
Täna tahan eriti julgustada sind, kes sa tunned, et su usuelu on igav.
Kui tundub, et see on raske ning ei viitsi ega jaksa enam.
Usurännku teeb innustavaks ning uut jõudu andvaks Püha Vaim.
Ilma Püha Vaimuta, ilma Jumala tõelisuse ja ligioluta
muutub usuelu kergesti omast jõust pingutamiseks
ning see ongi raske ja väga tüütu tee.
Jumal on teinud meiega uue lepingu.
Heebrealastele 8:10-12 räägitakse sellest,
et me oleme uues lepingus,
mille saladuseks on see,
et me kõik võime Teda tundma õppida.
Püha Vaim elab meie sees, kui oled usklik.
Kui oled võtnud Jeesuse vastu, siis Ta elab sinus oma Vaimu kaudu.
Mida Püha Vaim meie eludes teeb?
Miks on nii tähtis mõista, kes Ta on ja mida Ta teeb?
Sellest me täna räägimegi.
2. Korintlastele 3:6 ütleb nii:
"...kes on teinud meid kõlblikuks teenima uut lepingut,
mitte kirjatähe, vaid Vaimu lepingut,
sest kirjatäht suretab, aga Vaim teeb elavaks."
Igaüks meist teab, et kui ristiusk on
vaid reeglitesüsteem, mida tuleb järgida,
siis seda ei suuda mitte keegi. - Mitte ükski inimene.
See muutub igavaks ja elukaugeks ning see koosneb ainult keeldudest.
Ära tee seda, ära tee toda. Käitu hästi ja korralikult.
See võib tekitada ka hirmu, et äkki ma teen midagi valesti.
Ma pean justkui väga täpselt täitma mingit reeglite hierarhiat.
Võin öelda, et on tore olla natukene lihtsameelse peanupuga,
sest siis ei õnnestu tekitada selliseid süsteeme.
Ma pean olema elavas suhtes Jumalaga,
sest muidu ei tule sellest midagi välja.
See teeb asjad vahel lihtsamaks. - Kui oled lapsemeelne.
Kui räägime uuest lepingust, siis Piibel kuulutab tõesti,
et Püha Vaim on see,
kes teeb meid kõlbulikuks teenima uut lepngut.
Sest kirjatäht suretab nagu Joy juba ütles.
Me ei ole enam Vana Testamendi seaduse lepingus,
milles oli vaja täita seadusi, et olla Jumalale kõlbulik.
Jeesuse kaudu on meid nüüd tehtud kõlbulikuks.
Me kõlbame Tema pärast
ja nüüd saame elada uues lepingus, mille Vaim teeb meile elavaks.
Kui õppisin tundma Püha Vaimu,
siis Tema teeb selle lepingu ja elu elavaks.
Selle pärast, et Tema ise on elav. Ta on isik ja Ta elab.
- Ta tõusis surnuist.
Ta elab, Tal on tahe ja tunded. Ta on isik ja asi ongi selles,
et ma võin elada koos Jumalaga ja olla Temaga ühenduses.
Vaim teeb selle elavaks ja vägevaks, sest Jumala Vaim on Püha Vaim,
kes ise ongi Jumal, kellele kõik on võimalik.
Minu meelest on tore, et siia on kirjutatud:
"Kes on teinud meid kõlblikuks".
Ta on teinud meid kõlbulikuks.
Isegi, kui olen lihtsameelene... - Sina seda nüüd küll ei ole.
Isegi, kui ma pole mõni superteoloog,
siis Tema on teinud meid kõlbulikuks.
Vaim teeb elavaks
ja asi ongi selles, et Tema ise on koos meiega.
Selle pärast võibki öelda
nagu on kirjutatud Heebrealastele 8:10-12:
"Ma annan oma seadused nende mõistusesse
ja kirjutan need nende südamesse
ja ma olen neile Jumalaks ja nemad saavad mulle rahvaks.
Ja kunagi enam ei õpeta keegi oma kaaskodanikku
ega keegi oma venda, öeldes: Tunne Issandat!”,
sest kõik (ka meie!) tunnevad mind, nende pisikestest kuni suurteni."
Igaühel on võimalik tunda Issandat.
Selles peiubki sügav, imeline ja tore põhjus.
mille jaoks see uus leping tehti.
Vana seaduse ajal ei olnud ühendust Jumala ja inimeste vahel.
Oli ainult seadus, mida püüti järgida.
Aga kiri heebrealastele räägib uuest seadusest.
Mis selle sisu siis on?
Just see: "Kunagi enam
ei õpeta keegi oma kaaskodanikku ega keegi oma venda,
öeldes: Tunne Issandat!”,
sest kõik tunnevad mind, nende pisikestest kuni suurteni,"
Viimaks ometi saab Jumal meiega ühendust
ja tuleb elama meie sisse.
Viimaks ometi on meil ühendus Temaga.
On selge, et üksnes Püha Vaim võib teha selle tundmise tõeliseks.
Sest Tema on Jumal, kes elab meie sees
ja mul on isiklik ühendus Temaga.
Uus leping ei olegi uus seaduseraamat,
mis on täis uusi käske ja keelede,
vaid see on leping,
milles meil on viimaks ühendus Jumalaga.
Ta ei ole enam Jumal, kes on kirjutanud reeglid
ja on ise kusagil kaugel kättesaamatu ja liiga pühana.
Ta on nii püha, et ilma Jeesuseta Ta ei saanud isegi maa peale tulla.
Aga Ta on ka nii armuline,
et Jeesuse pärast tuli Ta meie sisse elama.
Nüüd võib igaüks meist õppida Issandat isiklikult tundma.
Väikestest kuni suurteni välja.
Meil kristlikus koolis ja lasteaias on just selle pärast visioon,
et sõimerühma kaheaastastest alates õpiksid kõik Issandat tundma.
Sest see on just see uus leping.
Ja see on just see sõnum, mille puhul tasub olla lapsemeelne.
Me peame lapsemeelselt uskuma ja võtma seda tõena,
et "kõik tunnevad mind, nende pisikestest kuni suurteni."
Ole nüüd ettevaatlik, kui tekivad sellised mõtted,
et see ei saa olla nii lihtne ning see ei vasta tõele minu elus.
Jeesuse nimel aja ära kõik sellised seletused.
Nüüd on vaja lapsemeelset usku.
Võtame selle sõnumi lapsemeelselt vastu
ja just nii see ongi.
Just lapsemeelselt elame ka mina ja Jan oma usuelu.
Lapsemeelselt.
Issand ütleb, et taevariik kuulub lapsemeelsetele.
Ärme aja asju keeruliseks!
Ma olen väike, aga võin Teda tundma õppida.
"Nad kõik tunnevad mind väiksemaist suuremateni."
See on Püha Vaimu kõige tähtsaim ülesanne.
Tema teeb selle asja elavaks.
Ta ise elab ja Ta teeb selle lepingu ning elu koos Jumalaga elavaks.
Püha Vaim teeb veel midagi.
Jeesus ütleb, et kui Vaim tuleb, siis Ta juhatab meid kõige tõe sisse.
Mõnikord võib lugedes olla, et sa ei mõista Piiblit.
Võibolla sa ei saa üldse aru, mida Jumal tahab öelda.
Püha Vaimu ülesanne ongi siis juhatada.
Piiblis on öeldud: "Kirjatäht suretab, aga Vaim teeb elavaks."
Püha Vaim avab Piibli, Püha vaim avab Jumala Sõna.
Ta annab meile arusaamist ja ilmutust ning korraga me mõistame Piiblit.
Piiblit ei ole võimalik õigesti mõista ega Jumalat õigesti näha
ilma Püha Vaimuta.
Muidu muutub Piibel kergesti vaid seaduseraamatuks.
Aga kui Püha Vaim teeb Jumala Sõna elavaks,
muutub see korraga armastuse keeleks,
mis räägib otse meie südameisse.
Kui Püha Vaim on Piibli lugemisel kohal,
siis Ta tõstab sealt esile neid asju, mis on olulised.
Just nagu Jan ütles - see muutub armastuse raamatuks.
Püha Vaim tõstab sealt esile selle, et Jumal on koos minuga,
et Ta elab ja armastab mind,
et ma olen Tema laps.
Ma olen Tema tütar ja Tema on minu Isa.
Ma ei ole üksi ja ma ei pea kartma.
Ta on minuga koos.
Need on kõik imelised tõed, mis teevad meid vabaks.
- Aamen.
Püha Vaim teeb Piiblist korraga raamatu,
mis kõnetab meid.
Jumal tahab kõnetada meid oma Sõna kaudu.
Sa ainult ei loe, mis sinna on kirjutatud,
vaid Ta ka räägib selle kaudu.
Johannese 14:26 näitab Jeesus ka teist asja,
mida Püha Vaim teeb.
"Aga Lohutaja, Püha Vaim, kelle Isa saadab minu nimel,
tema õpetab teile kõik
ja tuletab teile meelde kõik, mida mina teile olen öelnud."
Meie usume, et Piibel on Jumala Sõna.
Juba loogiliselt võttes on selge,
et jüngritel oleks olnud võimatu pidada meeles kõiki Jeesuse sõnu
nii täpselt nagu need on Jumala Sõnasse kirja pandud,
kui Püha Vaim poleks neile meelde tuletanud,
mida Jeesus ütles.
See on teaduslik tõendus sellest, et Piibel on Jumala Sõna.
Kui vaatame evangeeliumitest, kui täpselt keegi midagi mäletab
ja kui suured on ühtelangevused.
Sa ei suudaks peale seda saadet
panna sõna sõnalt kirja kõike, mida me rääkisime.
Me ei suudaks seda meeles pidada.
Aga Püha Vaimu ülesanne on tuletada meelde ja õpetada meile
Jumala Sõna ja Jumala tahet.
On olnud palju kordi, kui ma ei ole aru saanud
ja korraga Püha Vaim on need asjad avanud
ja õpetanud nii, et see läheb südamesse.
Mul on selle kohta üks näide meie Agape Keskusest.
Selle 20 aasta jooksul,
mil oleme töötanud selles kristlikus koolis ja lasteaias,
on Püha Vaim meid õpetanud.
Püha Vaim tuletab pidevalt ja päev päeva järel meelde,
et me armastaksime teineteist nii nagu Tema on meid armastanud.
Pidage meeles, et armastus on esimesel kohal.
Pidage meeles, et armastus on tähtsaim.
Kui te üksteist armastate, siis sellest piisab.
Püha Vaim ütles mulle eelmisel nädalal:
"Joy, armastus ehitab enesele alati kodu.
Armastus ehitab enesele alati kindluse.
Pesa, milles see võib elada.
Koha, millel on piirid
ja koha, kus see saab õitseda."
Kui Ta mulle seda ütles, siis sain sellest aru,
sest ma lähen kergesti stressi,
kui mõtlen, et peaks tegema rohkem ja olema suurem
ja ulatuma rohkem väljapoole. On igasuguseid mõtteid.
Aga Issand näitas mulle, et see pesa, mille oleme oma koolis rajanud,
kus argipäev on tuttav ja turvaline,
kus me armastame lapsi ja meil on hea olla
päevast päeva, nädalast nädalasse ja aastast aastasse,
see ongi kõige tähtsam.
See tegi vabaks. - Aamen.
Tahan järgmiseks lugeda Apostlite tegude raamatust 1:8
Püha Vaim on ka see, kes annab meile jõudu.
Apostlite teod 1:8:
"Vaid te saate väe Pühalt Vaimult, kes tuleb teie sisse." (soome keeles)
Pange tähele - mitte vaid teie üle, aga teie sisse.
"...ja te peate olema minu tunnistajad Jeruusalemmas
ja kogu Juuda- ja Samaariamaal ning ilmamaa äärteni.”
See polnud kunagi Jumala plaan, et peaksid üksi eluga hakkama saama
ja kõike omast jõust tegema.
Tõde on see, et me ei suuda kedagi omast jõust tervendada,
me ei või kedagi omast jõust päästa.
Püha Vaim on see, kes teeb seda tööd,
aga Ta tahab olla selleks jõuks sinu ja minu elus.
Jeesus ei läkitanud jüngreid enne, kui nad olid täitunud Vaimuga ülalt.
Enne, kui Püha Vaim oli andnud neile väe.
Püha Vaim tahab olla meie kõigi jõuallikas argipäeva keskel.
Jõuallikas ka näiteks Agape Keskuses,
kus meie nägemuseks on armastada nii nagu Jeesus armastas.
Proovi vaid seda omast jõust teha! - Võid ju proovida saja lapse keskel.
Eriti, kui pooled neist on teismelised.
See on küll keeruline.
Mida sa siis teed?
Ma olen sunnitud käima Vaimus. - Sa võtad vastu väe Issandalt.
Ma võtan vastu väe Issandalt
ja püüan seda päev läbi teha.
Siis ma jaksan.
Meenub lugu meie keskmisest pojast, kui lapsed olid veel väikesed.
Nad ei maganud alati öösiti hästi
ja vahel olime peaaegu kogu öö üleval.
Siis me tegime Janiga nii, et panime üksteisele käe pea peale
ning palvetasime, et Püha Vaim täidaks mõlemat väega
ning läksime siis nagu robotid Püha Vaimu väes putru keetma.
Ka sellises olukorras annab Püha Vaim jõudu.
Kui sul pole kedagi kaaslast, pane ise endale käsi peale
ja võta vastu vägi taevast,
et jaksaks putru keeta ja mähkmeid vahetada kell 3 öösel.
On hea mõista, et Püha Vaim on tõesti Jumal meie keskel ja meis.
Kui me seda mõistame, saame aru ka sellest,
et algkogudus elas selles arusaamises,
et Jeesus polnud kuhugile läinud,
vaid Ta oli nende keskel ja nende sees oma Vaimu kaudu.
Apostlite tegude raamatus on mitmeid kohti, milles näeme,
et Püha Vaim juhatas neid, andis neile tarkust ja arusaamist,
juhatas ning kutsus neid teele.
Ta oli nende keskel.
Nad ei käinud ringi ja elanud kogudusena omast jõust,
vaid neil oli ülemkarjane - Püha Vaim.
Püha Vaim tahab ka sinu elus olla Jumal, kes on koos sinuga.
Nõnda nagu Jeesus oli Immaanuel,
nõnda on nüüd ka Püha Vaim Immaanuel - Jumal sinuga.
Ta tahab seda olla ja olla seda tõeliselt.
Apostlite tegudes 15:28 kirjutab Paulus:
"Sest Püha Vaim ja meie oleme arvanud heaks,
et teie peale ei tohi panna ühtegi muud koormat
kui need hädavajalikud."
Seda sama on Püha Vaim ka mulle mitmel korral õpetanud.
Enamasti panen ma ise enese peale liiga palju koormaid.
Ta ütleb siis: "Ei Joy.
Võta rahulikult. Pole nii kiire.
Sa ei pea kõike jõudma.
Puhka lihtsalt.
Lihtne elu on parem."
Apostlite teod 13:2:
"Kui need siis Issandat teenisid ja paastusid, ütles Püha Vaim:
Eraldage mulle Barnabas ja Saulus tööle, milleks ma olen nad kutsunud!”
Paulus ei hakanud tegema
oma väga tähtsat evangelisti tööd paganate seas,
seetõttu, et ta pidanuks seda heaks ideeks.
See muidugi oligi väga hea idee.
aga ta hakkas seda tegema selle pärast,
et Püha Vaim kutsus teda ja oli koos temaga.
Jumalal on kutsumus ka sinu elu jaoks.
Tema teab, milline see on
ja kui sa otsid Teda, siis sa ka leiad oma kutsumuse.
Ta tahan näidata sulle, milline on su koht Tema kuningriigis.
Püha Vaim on siis isik, keda me kõik võime tundma õppida.
Me oleme õppinud Teda tundma.
Palveelu ei ole minu jaoks millegi sooritamine.
Mõnikord on see võitlus, mõnikord on see kuulutamine,
mõnikord on see midagi muud,
aga selle sügavaim olemus on see, et ma veedan aega koos Issandaga.
Selle lähtekohaks on see, et Ta elab minu sees.
Ta on kuningate Kuningas ja isandate Issand.
Ka sina võid õppida kuulama Tema häält
ja tunnetama tema ligiolu.
Püha Vaim võib saada sulle sama tõeliseks
nagu Ta oli apostlite, Moose või Taaveti jaoks
või kelle iganes jaoks, kes Teda otsisid.
Ka sina võid leida sama lähedase suhte Temaga.
Sa võid kuulda Tema häält, tunnetad Tema kohalolu
ja õpid Teda päriselt tundma.
On ükskõik, kas oled väike või suur, kas oled noor või vana.
Kõik võivad Teda tundma õppida.
Kas pole mitte vägev?
Ja see, millega alustada võiks, on Piibli lugemine.
Me valime Piiblist mõne Psalmi. Näiteks Psalmi 91 või 23.
Mõne lihtsa ja toreda kirjakoha ning hakkan seda aeglaselt lugema.
Ma palun, et Issand räägiks minuga selle kirjakoha kaudu.
Loen aeglaselt: "Issand on minu karjane."
Juba sellest sõnumist tõuseb südamesse turvatunne.
Nii võibki alusutada Jumala tundma õppimisega.
Aamen.
Palvetame koos sinuga
Nüüd tahame näidata lihtsat viisi, kuidas igaüks võib õppida
tundma paremini Püha Vaimu ja kuulama Tema häält.
See toimub nii lihtsalt, sest Jumalariigi asjad ongi nii lihtsad,
et isegi laps saaks neist aru.
Jeesus ütleb Johannese evangeeliumis,
et me võime Teda tundma õppida
ja et Püha Vaim räägib.
Kui Jeesus ütleb,
et võime Teda tundma õppida ja Ta räägib,
siis võimegi Teda tundma õppida ja Ta räägib.
Võid teha seda väga lihtsalt nagu ma sulle nüüd ette näitan.
Võid istuda mõnusalt ja jääda vaikseks.
Võid rahuneda
ja mõelda, et Jeesus on sinu kõrval.
Mõtle, et Jeesus on sinu kõrval.
Ta on seda.
See on vaimulik fakt.
Tee see enese jaoks elavaks.
Lase Jumalal kasutada oma ettekujutlusvõimet.
Mõtle, et Jeesus on sinu kõrval.
Kui oled seda teinud, võid mõelda, mida Ta võiks soovida sulle öelda.
Jumal ei räägi kõrvaga kuuldava häälega,
Ta räägib meie mõtete kaudu, sest Ta elab meie sisemuses.
Meie südames.
Ta tõstab sealt esile asju
ja räägib sellisel viisil, nagu need oleks meie endi mõtted,
kuigi need on ikka Tema mõtted.
Kui seda esimest korda harjutasin, siis ma jäin vaikseks
ja mõtlesin, et Jeesus on minu kõrval.
Kuulsin oma sisimas selget mõtet: "Jan, ma armastan sind!"
Siis ma kahtlesin, kas see ikka on Jumalast,
sest ma teadsin ju seda niigi.
Äkki see on vaid mu enda mõte?
Kui ma aga vaikseks jäin ja edasi kuulasin,
tõusid üles mõtted, mis olid nii armu ja armastust täis,
et ma mõistsin, et need ei saa olla minu enda mõtted.
Samuti ei räägiks hingevaenlane midagi sellist.
Kui ma sulgen silmad ja mõtlen, et Jeesus on siin koos minuga,
siis ma võin vaimusilmas näha, kuidas Ta paneb käe mu õlale
ja julgustab mind öeldes, et minu elu on Tema kätes.
Ma ei pea muretsema millegi pärast.
Ta näitab mulle ka, et võin usaldada Teda selles,
et võin julgelt rääkida nendest ettevalmistatud asjadest,
sest see on see, mida Tema tahab rääkida.
Issandat tundma õppides on tähtis meeles pidada
ühte väikest põhilist asja.
Seda, et Jumal on armastus.
Pea alati meeles, et Jumal on armastus.
Kui sulle ka midagi muud meelde ei jää ,
pea alati meeles, et Jumal on armastus.
See tähendab seda, et alati, kui Ta meiega räägib,
räägib Ta armastavalt.
Ta on armastav Isa.
Tema sõnad tõstavad üles, julgustavad ja toidavad mind,
need lohutavad mind.
Tema ei ole süüdistaja.
Ta ei ole see, kes karjub või räägib vihase hääletooniga.
Kui Ta sind noomib, siis sellisel moel, et seegi tundub hea.
Ma mõistan siis, et see aitab mind edasi.
Jumal on armastus.
Alati, kui loed Piiblit, alati, kui kuulad jutlust,
alati, kui oled kirikus
või nüüd harjutades Issanda tundmist,
alati pea meeles, et Jumal on armastus.
Ta räägib üksnes armastuse sõnu.
Kui me seda kogu aeg järgime,
õpimegi tundma Issandat, kes on armastus.
Aamen.
Tahan siinkohal tänada jälle kõiki vaatajaid.
Oleme saanud tagasisidet ja oleme selle eest väga tänulikud.
Võib tõesti saata nii kiitust kui ka kriitikat.
Üks televaataja kirjutas,
et on vaadanud meie saateid esimesest saatest alates
ja on 90-saateosa juures.
Ta tänas ja ütles, et see on suurepärane õpetus
ja ta on saanud lähedasemaks Jumalaga
See on tore!
Teine inimene palus kord eestpalvet, sest tal oli ihus üks kasvaja.
Ta palus eestpalvet, et see poleks midagi tõsist.
Nüüd saatis ta teate, et see osutuski lihtsalt rasvamügarikuks
ja tal ei olnudki midagi viga.
Aitäh Issandale nende kõikide vastuste eest
ja aitäh teile toetuse ja julgustava tagasiside eest.
Peame ka edaspidi ühendust! Õnnistust teile Jeesuse nimel!
Meid on kutsutud viima evangeeliumi kogu maailma.
Tean, et TV7 vaatajate hulgas on palju neid,
kes mingil põhjusel ei pääse kogudusse.
Nende jaoks on see telekanal elutähtis.
Ka sina võid olla toetamas
ja garanteerimas seda, et kõik saavad kuulda evangeeliumi.
Kõigil on vähemalt võimalus panna televiisor mängima
ja sealt kostab evangeelium.
Võid toetada helistades 900 1770 (kõne hind 10 eur)
või teha pangaülekande, nähes me kontosid peagi ekraanil.
Toetame ühiselt seda telekanalit!
Aamen.
Annetustelefon: 900 1770 (10 eur) Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin